Tagasi Londonis olles, jätkan sealt kust lõpetasin ning toon teieni hetkeid staarimaailmast. Kuigi ma ise soovin tabloidimaailmast taganeda, pean paar aaastat kindlasti seda veel jätkama. See on sissetulek, mis lubab mul keskenduda sellele, mida ma tegelikult elus teha tahan. Vabakutselisena on mul rohkem vabadust reisida ja valida üritusi mida kajastada. Paar aastat tagasi tegi üks briti kirjastaja mulle ettepaneku kirjutada kolumn või isegi raamat. Kuigi olin millestki sellisest  unistanud kogu oma elu, ei jäänud mul selle teostamiseks kunagi põhitöö kõrvalt aega. Eestis olin suur raamatukoi, aga viimastel aastatel Londonis ei olnud mul aega läbi lugeda isegi ajakirja The Economist, et teada saada nädalauudiseid. Siin olen hakanud taas lugema ja detaile märkama.